LV Eiropas Savienības Oficiālais Vēstnesis C 468/10

Pieteikuma publikācija saskaņā ar 50. panta 2. punkta a) apakšpunktu Eiropas Parlamenta un Padomes Regulā (ES) Nr. 1151/2012 par lauksaimniecības produktu un pārtikas produktu kvalitātes shēmām

(2014/C 468/03)

Šī publikācija dod tiesības izteikt iebildumus pret pieteikumu atbilstīgi Eiropas Parlamenta un Padomes Regulas (ES) Nr. 1151/2012 (1) 51. pantam.

GROZĪJUMU PIETEIKUMS

PADOMES REGULA (EK) Nr. 510/2006

par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (2)

GROZĪJUMU PIETEIKUMS SASKAŅĀ AR 9. PANTU

MAÇÃ DE ALCOBAÇA

EK Nr.: PT-PGI-0117-0261-7.12.2011.

AĢIN ( X ) ACVN ( )

1. Produkta specifikācijas nodaļa, kurā izdarīti grozījumi

—

☐

—

☒

—

☒

—

☐

—

☐

—

☐

—

☒

—

☐

—

☐

2. Grozījuma(-u) veids:

—

☐

—

☒

—

☐

—

☐

3. Grozījums(-i)

3.1. Produkta apraksts

Ābeļu šķirņu grupā tika veikti grozījumi, lai iekļautu tajā grupu “Pink”, kuras augļi turpmāk minētajos augsnes un klimatiskajos apstākļos atbilst aizsargājamā lauksaimniecības produkta (Maçã de Alcobaça) īpašībām.

Noteiktajā ģeogrāfiskajā apgabalā audzētajai grupai “Pink” tāpat kā citām šīs specifikācijas šķirņu grupām ir specifiskas rūgtensaldas smaržas un garšas īpašības, kas padara to atšķirīgu.

Salduma un skābuma sabalansētība, kas padara Maçã de Alcobaça šķirņu grupas, tostarp “Pink” grupas ābolus, izteikti un savdabīgi kraukšķīgus un sulīgus, veidojas īpašajos temperatūras un gaisa mitruma apstākļos, kurus nosaka jūras tuvums un dabas veidotās robežas – Aire, Candeeiros un Montejunto kalnu grēda, kas slejas ziemeļu–dienvidu virzienā paralēli okeāna krastam.

“Pink” grupai ir arī citas organoleptiskās un kvalitātes īpašības, kuras uzskatāmas par specifiskām un arī var tikt attiecinātas uz ģeogrāfiskā apgabala īpašajiem ekoloģiskajiem apstākļiem. Tostarp izceļas mīkstuma sevišķi cietā konsistence un kraukšķīgums, ļoti īpatnējā, koši sārtā krāsa, spēcīgā smarža, epiderma ar labi izteiktām atvārsnītēm un rūsinājums kātiņa iedobumā.

“Pink” grupas šķirņu ražīgums liecina, ka tās ir labi pielāgojušās noteiktā ģeogrāfiskā apgabala apstākļiem.

Ņemot vērā patērētāju jaunās vajadzības, papildus veseliem augļiem svaigā veidā ir paredzēta iespēja tirdzniecībā laist arī veselus augļus ar mizu vai bez tās, sagrieztus augļus ar mizu vai bez tās, turklāt mizošana un griešana notiek ar mehāniskiem paņēmieniem.

3.2. Ģeogrāfiskais apgabals

Ģeogrāfiskais apgabals paplašināts, lai iekļautu tajā Peniche, Lourinhã, Torres Vedras, Bombarral, Cadaval, Rio Maior, Marinha Grande, Batalha un Leiria konselu, ņemot vērā, ka:

— faktiskie augsnes un klimatiskie apstākļi apgabalā, kas vēsturiski pazīstams kā Coutos de Alcobaça, ir līdzīgi pašreiz definētajam un šeit ierosinātajam norobežotajam apgabalam,

— augļu dārziem minētajās konselās ir tādas pašas īpašības kā jau esošajās konselās,

— šeit audzētie āboli kvalitātes ziņā atbilst specifiskajām īpašībām, kas paredzētas “Maçã de Alcobaça – IGP” specifikācijā.

Galvenās ķīmisko un organoleptisko īpašību atšķirības, ar kurām izceļas Maçã de Alcobaça, veidojas tā audzēšanas ģeogrāfiskā apgabala īpašo ekoloģisko apstākļu ietekmē. Šos apstākļus nosaka jūras tuvums un dabas veidotās robežas – Aire, Candeeiros un Montejunto kalnu grēda, kas slejas ziemeļu–dienvidu virzienā paralēli okeāna krastam.

Ievērojamā Aire, Candeeiros un Montejunto kalnu grēda veido jūras krastam aptuveni paralēlu līniju, kas izteikti nošķir Maçã de Alcobaça ražošanas apgabalu no visiem kaimiņu ģeogrāfiskajiem apgabaliem.

Šī atšķirība izpaužas arī hidrogrāfijā, jo praktiski visas upes un strauti šajā ģeogrāfiskajā apgabalā plūst okeāna virzienā. Ziemeļos tās ietek Mondego hidroloģiskajā baseinā, savukārt austrumos tās ieplūst Tejo (Težu).

Attiecībā uz ģeoloģiju ir konstatēts, ka Maçã de Alcobaça ģeogrāfisko apgabalu ietver garenvirziena nomata līnija, kura stiepjas ziemeļu–dienvidu virzienā (gar kalnu virsotnes līniju) un kurā dominē juras perioda formācijas.

Nevienā citā Portugāles reģionā reljefa īpatnību kopums un Atlantijas okeāna ietekme nav tik ciešā mijiedarbībā ar īpašībām, kuras novērojamas Maçã de Alcobaça noteiktajā ģeogrāfiskajā apgabalā.

Jūras tuvums, kalnu barjera, mākoņainība, migla, rīta dūmaka, nakts rasa, saulesgaismas daudzums, gaisa mitrums un augšņu dažādība šeit ir unikālā mijiedarbībā, vērtējot gan visas valsts, gan apkārtējo apgabalu mērogā. Nevis tikai viena vai dažu, bet gan visu šo faktoru mijiedarbībā veidojas “Maçã de Alcobaça – IGP”, kura atšķirīgās īpašības ir plaši pazīstamas.

3.3. Marķēšana

Neatkarīgi no tirdzniecībai paredzētā noformējuma marķējumā ir obligāti jābūt AĢIN norādei “Maçã de Alcobaça – IGP” vai “Maçã de Alcobaça –Indicação Geográfica Protegida” un Maçã de Alcobaça logotipam.

VIENOTS DOKUMENTS

PADOMES REGULA (EK) Nr. 510/2006

par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (3)

MAÇÃ DE ALCOBAÇA

EK Nr.: PT-PGI-0117-0261-7.12.2011.

AĢIN ( X ) ACVN ( )

1. Nosaukums

Maçã de Alcobaça

2. Dalībvalsts vai trešā valsts

Portugāle

3. Lauksaimniecības produkta vai pārtikas produkta apraksts

3.1. Produkta veids

1.6. grupa. Svaigi vai pārstrādāti augļi, dārzeņi un labība

3.2. Produkta apraksts, uz kuru attiecas 1. punktā minētais nosaukums

“Casa Nova”, “Golden Delicious”, “Red Delicious”, “Gala”, “Fuji”, “Granny Smith”, “Jonagold”, “Reineta” un “Pink” grupas augļi, kas iegūti noteiktajā ģeogrāfiskajā apgabalā un izceļas ar sevišķi cietu konsistenci un kraukšķīgumu, augstu cukuru saturu un paaugstinātu skābumu, kas tiem piešķir rūgtensaldu garšu un spēcīgu smaržu.

Pētījumā par Maçã de Alcobaça šķirņu uzturvērtības un funkcionālajām īpašībām (1. tabula – Almeida un Pintado, 2008) iegūtās vidējās vērtības liecina par augstu kopējo skābju īpatsvaru. Šis aspekts ir būtisks cukuru un skābju sabalansētībā, kas piešķir Maçã de Alcobaça tik specifisko rūgtensaldo smaržu un garšu, ar ko tie atšķiras no citiem āboliem.

1. tabula

Šķīstošo cietvielu un titrējamā skābuma saturs analizētajās kultivētajās ābolu šķirnēs

Ābolu šķirņu vidējo vērtību intervāls Šķīstošās cietvielas (g/100 g) Titrējamais skābums (malāts g/100 g) 10,2–15,3 0,2–0,76

Avots: Domingos Almeida & Manuela Pintado, 2008. Caracterização nutritiva e funcional de variedades de Maçã de Alcobaça. Projecto Agro 937.

Par specifiskām ir uzskatāmas vēl citas organoleptiskās un kvalitātes īpašības, kuras arī var saistīt ar Maçã de Alcobaça ražošanas apgabala īpašajiem ekoloģiskajiem apstākļiem. Tostarp izceļas mīkstuma sevišķi cietā konsistence un kraukšķīgums, sarkanā krāsa sarkano un divkrāsaino augļu grupā, spēcīgā smarža, epiderma ar labi izteiktām atvārsnītēm un rūsinājums kātiņa iedobumā.

Ābolus Maçã de Alcobaça tirdzniecībā piedāvā:

a) veselus, ar mizu vai bez tās; un

b) gabalos, ar mizu vai bez tās.

3.3. Izejvielas (tikai pārstrādātiem produktiem)

Neattiecas.

3.4. Dzīvnieku barība (tikai dzīvnieku izcelsmes produktiem)

Neattiecas.

3.5. Īpaši ražošanas posmi, kas jāveic noteiktajā ģeogrāfiskajā apgabalā

Visi ražošanas posmi, it īpaši ražošanas metodes Maçã de Alcobaça iegūšanai, sākot no augļu koku stādīšanas un beidzot ar augļu ražas novākšanu, noris noteiktajā ģeogrāfiskajā apgabalā.

3.6. Īpaši noteikumi griešanai, rīvēšanai, iepakošanai u. c.

Ražas novākšana notiek, kad augļi ir tādā gatavības pakāpē, kas ļauj turpināt to nogatavināšanu un atbilstošu uzglabāšanu vēsumā; ābolu iepakošana notiek pakāpeniski pēc ražas novākšanas un augļu nonākšanas augļu noliktavā; visas darbības tiek pārbaudītas un reģistrētas, tāpēc produkta ceļu iespējams izsekot līdz tā izcelsmes vietai.

Citos tirdzniecībai paredzētajos noformējumos ir jāievēro visas prasības, kuras attiecas uz svaigiem āboliem, izņemot prasības attiecībā uz izmēru kalibrējot un kategoriju.

Mazgāšana, griešana un iepakošana nedrīkst mainīt svaiga Maçã de Alcobaça īpašības, turklāt nomizoto un/vai sagriezto ābolu partijas, kas neatbilst produkta raksturīgajām īpašībām, ir jānoraida. Mazgā veselus ābolus, kuri nav sagriezti, lai nenotiktu svaigā produkta īpašību izmaiņas.

Lai samazinātu oksidāciju, mizošana un/vai griešana un iepakošana jāveic vēsās telpās. Āboli jāiesaiņo barjeriepakojumā – īpašā plēvē, kura nepieļauj gāzu apmaiņu ar apkārtējo vidi un kurā ir aizsargatmosfēra, kas atšķiras no apkārtējās vides atmosfēras, piemēram, ar samazinātu skābekļa daudzumu. Arī pēc iepakošanas, uzglabāšanas un transportēšanas posmiem āboli ir jāuzglabā vēsās telpās.

3.7. Īpaši noteikumi marķēšanai

Papildus tiesību aktos minētajām norādēm obligāti jāizmanto:

a) norāde “Maçã de Alcobaça – IGP” (AĢIN vai aizsargāta ģeogrāfiskās izcelsmes norāde);

b) Maçã de Alcobaça logotips, kas atveidots turpmāk norādītajā paraugā.

4. Precīza ģeogrāfiskā apgabala definīcija

Noteiktais ģeogrāfiskais apgabals no administratīvā viedokļa ietver Alcobaça, Batalha, Bombarral, Cadaval, Caldas da Rainha, Leiria, Lourinhã, Marinha Grande, Nazaré, Óbidos, Peniche, Porto de Mós, Rio Maior un Torres Vedras konselu.

5. Saikne ar ģeogrāfisko apgabalu

5.1. Ģeogrāfiskā apgabala specifika

Maçã de Alcobaça ražošanas apgabals atrodas aptuveni starp augstieni Serra dos Candeeiros un jūru. Tādējādi veidojas ļoti īpašs, šim reģionam raksturīgs mikroklimats, kas apvienojumā ar labi piemērotajām augsnēm rada ideālus apstākļus tādu ābolu audzēšanai, kuriem ir augsta organoleptiskā kvalitāte un specifiskas īpašības, ar kuriem tie atšķiras no citos reģionos audzētiem āboliem.

Noteiktajā ģeogrāfiskajā apgabalā ir daudzveidīga fiziskā ģeogrāfija, tādēļ no apkārtējiem apgabaliem tas atšķiras ar specifisku mikroklimatu. Šis būtiskais faktors ir izskaidrojums, kāpēc iepriekš minētās ābeļu šķirnes šeit attīstās savādāk. Tā kā apgabals atrodas tuvu pie Atlantijas okeāna, gaisa temperatūras svārstības ir nelielas; dienas vidējā temperatūra ir 15 °C. Kopējais nokrišņu daudzums ir no 600 mm vidēji gadā līdz 900 mm Alcobaça distriktā pie Serra dos Candeeiros. Gada vidējais gaisa mitrums sasniedz 80 %, un to ietekmē jūras tuvums un valdošie ziemeļu un ziemeļrietumu vēji. Saules starojumu slāpē Vidusjūras tuvums ar tā veidoto mākoņainību, līdz ar to vidējais saules spīdēšanas ilgums ir no 2 400 līdz 2 500 stundām.

Mikroklimata atšķirības salīdzinājumā ar apkārtējiem reģioniem ir iemesls, kādēļ minētās ābeļu šķirnes šajā apgabalā aug labāk un veido atšķirīgas īpašības.

5.2. Produkta specifika

Minēto šķirņu āboliem, kas audzēti noteiktajā ģeogrāfiskajā apgabalā, galvenokārt raksturīga sevišķi cieta konsistence un kraukšķīgums, augsts cukuru saturs un paaugstināts skābums, kas tiem piešķir īpatnēju rūgtensaldu garšu un spēcīgu smaržu.

Salīdzinājumā ar ābolu standartvērtībām, kas publicētas Instituto Nacional de Saúde Dr. Ricardo Jorge uzturvielu tabulās (2. tabula, INSA, 2006), vidējās vērtības, kas iegūtas pētījumā par Maçã de Alcobaça šķirņu uzturvērtības un funkcionālajām īpašībām (1. tabula, Almeida un Pintado, 2008), liecina par izteiktām atšķirībām kopējos skābju īpatsvaros (Maçã de Alcobaça tas ir teju divtik augstāks par standartvērtību).

2. tabula

Ābola uzturvērtība

Āboli Enerģētiskā vērtība (kcal/100 g) Ūdens (g/100 g) Pārtikas šķiedrvielas (g/100 g) Ogļhidrāti (g/100 g) Organiskās skābes (g/100 g) Proteīns (g/100 g) Tauki (g/100 g) Pelnvielas (g/100 g) 57 82,9 2,1 13,6 0,20 0,2 0,5 0,32

Avots: INSA (2006).

Pētījums Caracterização nutritiva e funcional de variedades de Maçã de Alcobaça (par Maçã de Alcobaça šķirņu uzturvērtības un funkcionālajām īpašībām) papildus citām analizētajām pazīmēm uzrāda Maçã de Alcobaça uzturvērtību (3. tabula). 3. tabulā sniegto parametru analīze liecina, ka Maçã de Alcobaça vidējais ogļhidrātu un proteīnu saturs ir augstāks nekā vidējās vērtības vairākumam citu ābolu šķirņu, kas norādītas Nacionālā veselības institūta Instituto Nacional de Saúde Dr. Ricardo Jorge publicētajā tabulā Tabela da Composição de Alimentos (1. tabula. INSA, 2006).

3.tabula

Dažu Maçã de Alcobaça šķirņu uzturvērtība. Vērtības attiecas uz svaiga augļa ēdamās daļas (miza un mīkstums) svaru

Šķirņu vidējās vērtības Enerģētiskā vērtība (kcal/100 g) Ūdens (g/100 g) Pārtikas šķiedrvielas (g/100 g) Ogļhidrāti (g/100 g) Proteīns (g/100 g) Tauki (g/100 g) Pelnvielas (g/100 g) 52,7 84,5 2,1 14,9 0,37 0,10 0,22

Avots: Domingos Almeida & Manuela Pintado, 2008. Caracterização nutritiva e funcional de variedades de Maçã de Alcobaça. Projecto Agro 937.

5.3. Saikne starp ģeogrāfisko apgabalu un produkta kvalitāti vai īpašībām (ACVN) vai produkta īpašo kvalitāti, reputāciju vai citām īpašībām (AĢIN)

Neatkarīgi no ģenētiskās (Iglesias et al., 2008; 2012) un ekofizioloģiskās ietekmes (Gonzalez-Talice et al., 2013) Maçã de Alcobaça kvalitātes un organoleptisko īpašību attīstībā, it sevišķi attiecībā uz krāsas un garšas veidošanos, nedrīkst ignorēt vides apstākļu ietekmi, galvenokārt temperatūru un mitrumu.

Īpašie temperatūras un mitruma apstākļi, kurus rada jūras tuvums un Aire, Candeeiros un Montejunto kalnu grēda, kas slejas ziemeļu–dienvidu virzienā paralēli okeāna krastam, ietekmē Maçã de Alcobaça uzturvērtību un nosaka to īpašo kraukšķīgumu un sulīgumu, ar ko tie atšķiras no citiem āboliem.

Šo ābolu atzīšana par produktu ar ģeogrāfiskās izcelsmes norādi un līdz ar to arī aizsargājamais statuss nav iegūts tikai šajā ģeogrāfiskajā apgabalā audzēto ābolu atšķirīgo īpašību dēļ, bet arī izcilās reputācijas dēļ, ar kuru šis produkts ir pazīstams tirgū jau simtiem gadu.

Maçã de Alcobaça ražošanas apgabals atbilst apgabalam, kas jau gadsimtiem ilgi ir pazīstams kā Coutos de Alcobaça. Coutos de Alcobaça sākotnējā robeža definēta XII/XIII gadsimtā, lielā mērā pamatojoties uz politiskiem faktoriem, taču vēsturiskas liecības sniedz pierādījumus, ka patiesībā šis apgabals ir pleties vēl tālāk uz dienvidiem.

Tolaik apgabalus, kuri bija labāk piemēroti lauksaimniecībai (un kuri atbilst pašreizējiem ābolu audzēšanas apgabaliem), pārņēma mūki.

Augļu koku, it īpaši ābeļu, kultivēšana drīz vien ieguva lielu nozīmi. Laikmetā, kad saldumu ražošana vēl nebija attīstīta, ābolus baudīja saldajā ēdienā pēc lepnām maltītēm. Kā vēsta M. Vieira Natividade: “Augļu koku audzēšanai mūki vienmēr veltīja vislielāko rūpību.”

Alcobaça reģiona āboli jau izsenis ir izcēlušies ar atšķirīgām organoleptiskajām iezīmēm. “Tos vienoja savdabīgas īpašības – tie izcēlās ar salduma un skābuma variācijām plašajā šķirņu sarakstā, izsmalcināto smaržu, brīnišķīgi košo krāsu, (..)” (Natividade, M. V.; 1912, Frutas d’Alcobaça)

M. Vieira Natividade arī norāda: “Šī šķirne bija un ir tik izplatīta, ka vēl šobaltdien Alcobaça apkaimē, runājot par augļiem, domā ābolus un, runājot par augļu kokiem, – ābeles.”

Atsauce uz specifikācijas publikāciju

(Regulas (EK) Nr. 510/2006 (4) 5. panta 7. punkts)

http://www.dgadr.mamaot.pt/images/docs/val/dop_igp_etg/Valor/CE_Maca_Alcobaca_Nov2013.pdf

(1) OV L 343, 14.12.2012., 1. lpp.

(2) OV L 93, 31.3.2006., 12. lpp. Aizstāta ar Regulu (ES) Nr. 1151/2012.

(3) Aizstāta ar Regulu (ES) Nr. 1151/2012.

(4) Skatīt 3. zemsvītras piezīmi.